EkBass/fiwiki-20250220-pages-articles huggingface dataset:
Haya Harareet

Haya Harareet (; ) oli israelilainen näyttelijä, jonka tunnetuin rooli on elo­kuvassa Ben-Hur. == Elämäkerta == Haya Harareet aloitti teatteri­uransa 18-vuotiaana ohjaajan apulaisena, mutta siirtyi pian tämän jälkeen näyttelijäksi. Hänet valittiin vuonna 1955 brittiläis-israelilaiseen elo­kuvaan Kukkula 24 ei vastaa, joka kilpaili myös Cannesin elo­kuva­juhlilla. Harareet muutti vuonna 1956 Roomaan, missä hän muun muassa näytteli Francesco Masellin elo­kuvassa Häväisty nainen. Roomasta Harareetin ura jatkui Holly­woodiin, kun hänet valittiin näyttelemään Ben-Huriin. Harareet oli Cannesissa tavannut Ben-Hurin ohjaajan William Wylerin, joka halusi tämän elo­kuvaansa. MGM etsi Harareetin ja kutsui tämän koe- esiintymiseen Rooman Cinecittàlle. Koe-esiintyminen johti neljä­vuotiseen sopimukseen. Harareet näytteli Ben-Hurissa Charlton Hestonin näyttelemän pää­henkilön Judah Ben-Hurin rakkauden kohdetta Estheriä. Ben-Hur oli valtaisia menestys: historian toiseksi tuottoisin elo­kuva, joka myös voitti 11 Oscar-palkintoa. Harareetin kansain­välinen ura sai suotuisan lähdön, mutta hänen seuraavat elo­kuvat eivät päässeet lähellekään samaa menestystä. Harareet näytteli muun muassa elo­kuvissa Salainen kumppani (1961), Antinea, l’amante della città sepolta (1961), Hurja yö (1962) ja La leggenda di Fra Diavolo (1962). Harareet lopetti uransa jo 1960-luvulla ja muutti Englantiin toisen miehensä ohjaaja Jack Claytonin kanssa. He asuivat yhdessä Claytonin kuolemaan, vuoteen 1995 saakka. Englannissa Harareet kirjoitti yhdessä miehensä kanssa tämän ohjaaman elo­kuvan Salaisuus (1967) ja opiskeli politiikan tutkimusta. == Lähteet == == Aiheesta muualla == Luokka:Israelilaiset näyttelijät Luokka:Vuonna 1931 syntyneet Luokka:Vuonna 2021 kuolleet
Haramayan yliopisto

Haramayan yliopisto (, lyhennys HU) on Etiopian Dire Dawan kaupungin Haramayassa toimiva julkinen yliopisto. Se on perustettu vuonna 1952 alkujaan yhdysvaltalaisen Oklahoman osavaltionyliopiston avustuksella etiopialaiseksi maatalouskorkeakouluksi (, lyh. IECAMA). Lokakuussa 1952 Jumman maatalous- ja tekninen koulun ensimmäisellä kurssilla aloitti kahdeksankymmentä opiskelijaa. Heistä 19 valmistui elokuussa 1953, ja he jatkoivat opintojaan maatalouskorkeakoulussa (IECAMA). Lukuvuoden 1956/57 lopussa 11 opiskelijaa sai alemman korkeakoulututkinnon (B.Sc.) yleisen maatalouden alalta. 1960-luvun alussa opetustarjontaa monipuolistettiin. Vuoteen 1963 saakka IECAMA-maatalouskorkeakoulu oli riippuvainen Oklahoman osavaltionyliopistosta, mutta itsenäistyi vähitellen ja vuonna 1968 IECAMA siirtyi hallinnollisesti Addis Abeban yliopiston alaisuuteen. Nimeksi muutettiin Alemayan maatalouskorkeakoulu (Alemaya College of Agriculture). Opetustarjontaa laajennettiin kotitalouden, luonnontieteen opettajakoulutuksen ja täydennysopintojen tarjonnalla. Alemman korkeakoulututkinnon jälkeiset maisterivaiheen opinnot käynnistettiin lukuvuonna 1979-1980. Korkeakoulu laajennettiin Alemayan maatalousyliopistoksi (1985) ja täydentyi metsätieteellisellä tiedekunnalla (1987). Kasvatustieteellisen ja terveystieteellisen tiedekunnan perustamisen seurauksena yliopisto nimettiin Alemayan yliopistoksi. 2000-luvulla perustettiin useita uusia tiedekuntia. Helmikuussa 2006 yliopisto sai nykynimensä. Yliopistolla on kampukset Dire Dawan Haramayassa ja Hararissa. Yliopistoa käy noin 30 355 opiskelijaa. Henkilökuntaan kuuluu kaikkiaan 6 996 ihmistä (2021). Espanjalainen Webometrics-yliopistorankingissa Haramayan yliopisto ylsi Afrikan yliopistojen 116. sijalle ja maailmanlistan sijalle 3 487 (tammikuun 2021 yliopistolistauksen mukaan). Ethiopian yliopistoista se oli tämän listan mukaan 6. sijalla, edellään Addis Abeban yliopisto, Mekellen yliopisto, Bahir Darin yliopisto, Jimman yliopisto ja Gondarin yliopisto. ==Lähteet== ==Aiheesta muualla== *Haramaya University (4icu.org) Luokka:Etiopian yliopistot ja korkeakoulut Luokka:Etiopian rakennukset ja rakennelmat
Penthouse (televisiosarja)

Penthouse (; ) on televisioyhtiö SBS:n esittämä eteläkorealainen draamasarja. Sen päärooleissa ovat Lee Ji-ah, Kim So-yeon ja Eugene.Lee Ji-ah, Kim So-yeon and Eugene to Star in "Penthouse: War In Life" ==Näyttelijät== == Lähteet == == Aiheesta muualla == * Viralliset kotisivut Luokka:Eteläkorealaiset draamasarjat Luokka:2020-luvun televisiosarjat Luokka:SBS:n televisiosarjat
Vladimír Bednář

Vladimír Bednář (s. 1. lokakuuta 1948 Beroun) on Tšekkoslovakiaa edustanut jääkiekkoilija, pelipaikaltaan puolustaja. Hän saavutti Tšekkoslovakian maajoukkueessa olympialaisissa pronssia Sapporossa 1972. MM-kilpailuissa hän voitti kultaa Prahassa 1972 sekä saavutti pronssia Tukholmassa 1969 ja samassa kaupungissa 1970. Hän voitti alle 19-vuotiaiden Euroopan-mestaruuden vuonna 1968. Bednář edusti kotimaansa pääsarjassa mestarijoukkue Dukla Jihlavaa kausina 1967–1968 ja 1968–1969. Sitten hän palasi Škoda Plzeňiin, jossa hän pelasi kauteen 1981–1982 saakka. Uransa viimeisinä vuosina hän pelasi myös Norjassa ja Jugoslaviassa. Ura päättyi pahaan silmävammaan. Bednář valittiin Tšekin jääkiekkoilun kunniagalleriaan vuonna 2016. == Lähteet == Luokka:Tšekkoslovakialaiset jääkiekkoilijat Luokka:Tšekkoslovakialaiset olympiamitalistit Luokka:Vuonna 1948 syntyneet Luokka:Elävät henkilöt
2690 Ristiina

2690 Ristiina on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Se on nimetty Ristiinan kunnan mukaan. Ristiinan likimääräinen läpimitta on 26 kilometriä. Kohde sijaitsee Auringosta suunnilleen 3,03 kertaa niin kaukana kuin Maa, ja sen kierros Auringon ympäri kestää noin 5 vuotta ja 3 kuukautta. ==Lähteet== Luokka:Päävyöhykkeen asteroidit Luokka:Ristiina
2299 Hanko

2299 Hanko on tähtitieteilijä Yrjö Väisälän vuonna 1941 löytämä asteroidi eli pikkuplaneetta. Se on nimetty suomalaiskaupungin mukaan. Hangon likimääräinen läpimitta on 10 kilometriä. Kohde sijaitsee Auringosta suunnilleen 2,59 kertaa niin kaukana kuin Maa, ja sen kierros Auringon ympäri kestää noin 4 vuotta ja 2 kuukautta. ==Lähteet== Luokka:Päävyöhykkeen asteroidit Luokka:Hanko
2733 Hamina

2733 Hamina on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Se on nimetty suomalaiskaupungin mukaan. Haminan likimääräinen läpimitta on 10 kilometriä. Kohde sijaitsee Auringosta suunnilleen 2,35 kertaa niin kaukana kuin Maa, ja sen kierros Auringon ympäri kestää noin 3 vuotta ja 7 kuukautta. ==Lähteet== Luokka:Päävyöhykkeen asteroidit Luokka:Hamina
Flowers for Vases / Descansos

Flowers for Vases / Descansos on yhdysvaltalaislaulaja-lauluntekijä Hayley Williamsin toinen soolostudioalbumi, joka julkaistiin 5. helmikuuta 2021. Williams on kirjoittanut kaikki albumin kappaleet ja se nauhoitettiin hänen kotonaan. Albumin tuotti Daniel James. == Kappaleet == Kaikki kappaleet säv. ja san. Hayley Williams. # # # # # # # # # # # # # # == Lähteet == Luokka:Vuoden 2021 albumit Luokka:Yhdysvaltalaiset albumit
Gronow

Gronow on tai on ollut seuraavien henkilöiden sukunimi: * Jukka Gronow (s. 1945), suomalainen sosiologi * Pekka Gronow (s. 1943), suomalainen musiikkitieteilijä * Werner Orjala (e. Gronow, 1898–1975), suomalainen taidemaalari
Ľubomír Ujváry

Ľubomír Ujváry (s. 24. syyskuuta 1948 Bratislava) on Tšekkoslovakiaa edustanut jääkiekkoilija, pelipaikaltaan puolustaja. Hän saavutti Tšekkoslovakian maajoukkueessa MM-pronssia Tukholman kisoissa 1970. Hän edusti Tšekkoslovakian pääsarjassa Slovan Bratislavaa ja voitti maan mestaruuden vuonna 1979. == Lähteet == Luokka:Tšekkoslovakialaiset jääkiekkoilijat Luokka:Vuonna 1948 syntyneet Luokka:Elävät henkilöt
Carolina Morace

Carolina Morace (s. 5. helmikuuta 1964 Venetsia) on italialainen jalkapallovalmentaja ja entinen pelaaja. Morace pelasi urallaan hyökkääjänä useissa naisten Serie A:n joukkueissa. Hän voitti yhteensä 12 mestaruutta ja oli myös sarjan paras maalintekijä 12 kaudella. Maajoukkueessa Morace pelasi 153 ottelua, joissa hän teki 105 maalia, muun muassa ensimmäisen naisten MM- kisoissa tehdyn hattutempun 1991. Pelaajauran päätyttyä 1998 Morace siirtyi Lazion päävalmentajaksi. Vuonna 1999 hänestä tuli ensimmäinen miesten ammattilaisjoukkueen naispäävalmentaja, kun hänet valittiin Serie C1:ssä pelaavan Viterbesen johtoon. Viterbesen jälkeen Morace valmensi Italiaa, Kanadaa ja Trinidad ja Tobagoa. Vuonna 2018 hän palasi Italiaan AC Milanin päävalmentajaksi. Nykyään Morace toimii Lazion päävalmentajana. Vuonna 2014 Morace valittiin ensimmäisenä naisena Italian jalkapallon Hall of Fameen. == Huomautukset == == Lähteet == Luokka:Italialaiset jalkapalloilijat Luokka:Italialaiset jalkapallovalmentajat Luokka:Vuonna 1964 syntyneet Luokka:Elävät henkilöt Luokka:Italialaiset europarlamentaarikot
Frank Baude

Frank Torvald Baude (6. heinäkuuta 1936 Göteborg – 4. helmikuuta 2021) oli ruotsalainen poliitikko ja muurari, joka toimi Ruotsin kommunistisen puolueen puheenjohtajana vuosina 1970–1998. Huhtikuussa 2014 Baude ilmoitti eroavansa kommunistisesta puolueesta, koska hän oli menettänyt luottamuksensa puolueen johtoon ja puolueen sanomalehden Proletärenin toimitukseen. Tuolloin puolueen puheenjohtaja Robert Mathiasson vahvisti hänen lähtönsä. Baude kuoli Sahlgrenskan yliopistollisessa sairaalassa Göteborgissa 4. helmikuuta 2021 sydänkohtaukseen. == Lähteet == Luokka:Ruotsalaiset poliitikot Luokka:Ruotsalaiset kommunistit Luokka:Vuonna 1936 syntyneet Luokka:Vuonna 2021 kuolleet
Karl August Karlstedt

Karl August Karlstedt (29. elokuuta 1838 Hausjärvi – 25. huhtikuuta 1918 Akaa) oli suomalainen maanviljelijä ja moninkertainen valtiopäivämies. Karlstedtin vanhemmat olivat Josef Karlstedt ja Maria Elisabet Karlstedt ja puolisot Alina Fredrika Lund ja Matilda Kristina Karlstedt.Geni: Karl August Karlstedt Viitattu 5.2.2021. Karlstedt oli rusthollari ja kunnallismies, joka oli talonpoikaissäädyssä Sääksmäen tuomiokunnan edustaja valtiopäivillä 1877–1878, 1885, 1888 ja 1891. Hän oli valtiopäivillä useiden valiokuntien jäsen ja osallistui useisiin säätynsä tekemiin anomuksiin. Hän kuului vuoden 1899 suureen lähetystöön Akaan edustajana.Päiviö Tommila: Suuri adressi, s. 301. WSOY, 1999. Karlstedt surmattiin Suomen sisällissodan yhteydessä keväällä 1918.Suomen sotasurmat: Karlstedt, Kaarl August Viitattu 5.2.2021. == Lähteet == Luokka:Suomalaiset maanviljelijät Luokka:Suomen sisällissodan terrorin uhrit Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1838 syntyneet Luokka:Vuonna 1918 kuolleet
Mikko Huhtala (kunnanjohtaja)

Mikko Huhtala on Evijärven kunnanjohtaja. Evijärven kunnanvaltuusto valitsi Huhtalan yksimielisesti vuonna 2020. Hän koulutukseltaan hallintotieteiden maisteri.Mikko Huhtala valittiin yksimielisesti Evijärven uudeksi kunnanjohtajaksi Ennen valintaansa kunnanjohtajaksi hän toimi Evijärven hallintopäällikkönä. == Lähteet == Luokka:Evijärven kunnanjohtajat Luokka:Syntymävuosi puuttuu Luokka:Elävät henkilöt
Ammoniumvetyfluoridi

Ammoniumvetyfluoridi (NH4HF2) eli ammoniumvetydifluoridi tai ammoniumbifluoridi on ammonium- ja vetyfluoridi-ionien muodostama epäorgaaninen ioniyhdiste. Yhdistettä voidaan käyttää lasin syövytyksessä, puhdistusaineissa, öljyn pumppauksessa ja muiden fluoridien valmistamiseen. ==Ominaisuudet== Huoneenlämpötilassa ammoniumvetyfluoridi on väritöntä ja hygroskooppista kiteistä ainetta. Yhdisteen alkeiskoppi on ortorombinen. Aine liukenee erittäin hyvin veteen ja liuokset ovat happamia. Ammoniumvetyfluoridi liukenee vähäisessä määrin myös etanoliin. Yhdisteen liuokset kykenevät syövyttämään lasia. Ammoniumvetyfluoridi reagoi monien metallioksidien kanssa muodostaen ammoniumin ja metallin kakssoisfluoridisuoloja.Jean Aigueperse, Paul Mollard, Didier Devilliers, Marous Chemla, Robert Faron, René Romano, Jean Pierre Cuer : Fluorine Compounds, Inorganic, Ullmann's Encyclopedia of Industrial Chemistry, John Wiley & Sons, New York, 2000 ==Valmistus ja käyttö== Ammoniumbifluoridia voidaan valmistaa kaasufaasissa tapahtuvalla reaktiolla, jossa ammoniakki reagoi vetyfluoridiylimäärän kanssa. Toinen tapa on haihduttaa kuivaksi ammoniumfluoridin vesiliuoksia, jolloin muodostuu ammoniumvetyfluoridia. :NH3 \+ 2 HF → NH4HF2 :2 NH4F → NH4HF2 \+ NH3 Ammoniumvetyfluoridin vesiliuoksia käytetään lasin etsauksessa. Teollisuudessa sitä käytetään myös kankaiden puhdistamiseen, emästen neutralointiin sekä vetyfluoridin ja metallifluoridien valmistukseen. Ammoniumvetyfluoridi reagoi maaperän fluoridimineraalien kanssa ja liuottaa ne, minkä vuoksi sitä käytetään apuaineena pumpattaessa öljyä öljylähteistä. ==Lähteet== Luokka:Ammoniumyhdisteet
David Karppelin

David Karppelin (13. elokuuta 1849 Rautalampi – 8. helmikuuta 1920 Leppävirta) oli suomalainen maanviljelijä ja valtiopäivämies. Karppelinin puoliso oli Anna Maria Juho Hermannintytär Parpola.Geni: David Heikinpoika Karppelin Viitattu 5.2.2021. Karppelin oli talonpoikaissäädyssä Ruoveden tuomiokunnan edustaja valtiopäivillä 1885. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1849 syntyneet Luokka:Vuonna 1920 kuolleet
Israel Karvosenoja

Israel Karvosenoja (24. joulukuuta 1828 Nivala – 21. kesäkuuta 1904 Nivala) oli suomalainen tilanomistaja, kunnankirjuri ja valtiopäivämies.KirjastoVirma: Israel Karvosenoja Viitattu 4.2.2021. Karvosenojan vanhemmat olivat Matti ja Brita Lena Karvosenoja ja puolisot vuodesta 1863 Anna Matintytär Kukkola (k. 1867) ja vuodesta 1868 tämän sisar Johanna Matintytär Kukkola (k. 1894). Karvosenoja oli maanviljelijä, mutta joutui tapaturman takia sivuun maatöistä. Hän opiskeli Kokkolassa ja Pietarsaaressa ja hankki tilan, jota viljeli ja jossa piti kestikievaria. Karvosenoja toimi myös postinkuljettajana ja oli Nivalan kunnan ensimmäinen kunnankirjuri. Hän hoiti myös muita kunnallisia tehtäviä, kuten kunnan kassaa, sekä oli kansakoulun johtokunnan jäsen ja kunnanmakasiinin hoitaja. Karvosenoja oli talonpoikaissäädyssä Piippolan tuomiokunnan edustaja valtiopäivillä 1877–1878. Hän teki valtiopäivillä useita aloitteita, ehdottaen muun muassa kansakoulujen perustamista, naisten miehiä vastaavaa perimysoikeutta ja aviottomien lasten aseman parantamista. Valtiopäivillä hän oli jäsen rautatievaliokunnassa. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1828 syntyneet Luokka:Vuonna 1904 kuolleet
Brookesia nana

Brookesia nana on Madagaskarilla tavattava maakameleonttien suvun kameleonttilaji. Laji löydettiin vuonna 2012 ja se kuvailtiin vuonna 2021 ilmestyneessä tutkimuksessa. Laji tunnetaan vain kahden yksilön perusteella, mutta mahdollisesti se on kaikista tunnetuista matelijoista pienikokoisin. Brookesia nana löydettiin Madagaskarin Soratan massiivilta tutkimusretkellä vuonna 2012. Se tunnetaan yhden uroksen ja yhden naaraan perusteella. Laji kuvailtiin tiedejulkaisu Naturessa ilmestyneessä tutkimuksessa tammikuussa 2021. Brookesia nana saattaa olla pienikokoisin kaikista tunnetuista matelijoista. Sen lähin tunnettu kilpailija on Brookesia micra. Urospuolisen holotyypin ruumiin pituus ilman häntää oli 13,5 mm ja hännän kanssa 21,6 mm. Naaraspuolisen paratyypin vastaavat lukemat olivat 19,2 mm ja 28,9 mm. Naaras oli täysikasvuinen, kuten mahdollisesti myös uros. DNA-tutkimuksen perusteella se on läheistä sukua lajille Brookesia karchei. Maakameleontit (Brookesia) ovat pienikokoisa maassaeläjiä, joita tavataan Madagaskarin metsäalueilla. Brookesia nana tunnetaan vielä huonosti, koska tunnettuja yksilöitä on vain kaksi. Ilmeisesti se elää sademetsien pohjalla ja on päiväaktiivinen. Yöksi se vetäytyy suojaan ruohoihin. Saalistajan mahdollisesti lähestyessä se tipauttaa itsensä karikkeeseen. Lajilla on muiden kameleonttien tapaan kieli, jota se käyttää ilmeisesti pienien punkkien ja hyppyhäntäisten saalistamiseen. Lajin uskotaan olevan uhanalainen. == Lähteet == Luokka:Kameleontit
Tšivruain solan onnettomuus

Tšivruain solan onnettomuus () oli kymmenen retkeilijän paleltuminen kuoliaaksi Lovozeron massiivilla Kuolan niemimaalla 27.–28. tammikuuta 1973. Menehtyneet olivat Kuibyševin ilmailuinstituutin opiskelijoita. Onnettomuutta on pidetty mysteerinä retkeilijöiden tekemien valintojen takia. == Tapahtumat == { "type": "FeatureCollection", "features": [ { "type": "Feature", "properties": { "title": "Tšivruain solan onnettomuus", "description": "Teltan paikka. Teltan päällä 5 ruumista, lähellä 2 ruumista.", "marker-symbol": "", "marker-size": "small", "marker-color": "000" }, "geometry": { "type": "Point", "coordinates": [ 34.685, 67.751389 ] } }, ] } Retkeilijät päättivät kiivetä Lovozeron massiivin huipulle, vaikka kaamoksen ilta jo pimeni. Myrskysi ja pakasti äkisti. Kylmä rintama kulki ohi. Tie alas laaksoon olisi ollut lähellä, mutta retkeilijät eivät valinneet sitä reittiä. He päättivät kulkea massiivin huipulla Kitkuain jokilaakson sivuitse. Tämän reitin kautta oli helpompi laskeutua alas laaksoon. Seitsemän jäi odottamaan massiivin huipulle teltan päälle ja lähelle. Retkeilijät eivät saaneet telttaa pystyyn kovan tuulen takia. Mutta myöskään he eivät vaihtaneet lisää lämpimiä vaatteita päälleen tai siirtäneet reppujaan tuulensuojaksi. Kaksi onnistui laskeutumaan pitkälle alas laaksoon, mutta syvä lumi esti heitä pääsemästä turvaan kylään. Lisäksi he eivät voineet palata teltalle ylämäkeen myrskyä vastaan. Yksi retkeilijä yritti ilmeisesti palata teltalle, ja löytyi myöhemmin kuolleena Kitkuain laakson ylärinteestä melko läheltä solaa. Kaikki paleltuivat kuoliaaksi pakkasen ja tuulen takia. Viisi kuoli teltan päälle. He olivat Kuznetsov, Pirogov, Gusev, Uškov ja Krivov. Läheltä löytyivät Martinan ja Novosjolovin ruumiit. Novosjolovin vaatteita oli Martinan päällä. Lekant ja Zemljanov löytyivät laaksosta. Altšuller oli kuollut suunnilleen teltan kohdalle, mutta laaksoon noin 400 metriä alemmas melko lähelle solaa. Pysähtyneistä kelloista päätellen laaksoon lähteneet elivät tunteja kauemmin kuin massiivin päälle jääneet. ==Retkeilijät== *Mihail Kuznetsov, ryhmän johtaja *Sergei Gusev *Juri Krivov *Aleksandr Novosjolov *Anatoli Pirogov *Lidija Martina *Juri Uškov *Valentin Zemljanov, toinen johtaja *Artjom Lekant *Ilja Altšuller == Samantyyppisiä onnettomuuksia == * Djatlovin solan onnettomuus 1959: yhdeksän kuoli * Burjatian onnettomuus (Hamar-Dabanin onnettomuus) 1993: kuusi kuoli, yksi pelastuihttps://www.stitcher.com/show/the-darker-side-of- life/episode/buryatia-incident-russias-other-dyatlov-pass-65405510 Buryatia Incident: Russia's other Dyatlov Pass Stitcher * Šatajevan ryhmän kuolema 1973 * Holtšovin turistiryhmän katoaminen 1989 ==Lähteet== == Aiheesta muualla == * Чивруай оставил их молодыми навеки Luokka:Mysteerit Luokka:Onnettomuudet Neuvostoliitossa Luokka:Vuoden 1973 onnettomuudet Luokka:Murmanskin alue
Australian avoin tennisturnaus 2021 – miesten kaksinpeli

Novak Đoković oli turnauksen puolustava mestari, ja voitti turnauksen jälleen – jo yhdeksännen kerran. Hän voitti loppuottelussa Daniil Medvedevin suoraan kolmessa erässä. == Sijoitetut pelaajat == # Novak Đoković (mestari) # Rafael Nadal (puolivälierät) # Dominic Thiem (4. kierros) # Daniil Medvedev (loppuottelu) # Stéfanos Tsitsipás (välierät) # Alexander Zverev (puolivälierät) # Andrei Rubljov (puolivälierät) # Diego Schwartzman (3. kierros) # Matteo Berrettini (4. kierros, vetäytyi) # Gaël Monfils (1. kierros) # Denis Shapovalov (3. kierros) # Roberto Bautista Agut (1. kierros) # David Goffin (1. kierros) # Milos Raonic (4. kierros) # Pablo Carreño Busta (3. kierros, luovutus) # Fabio Fognini (4. kierros) # Stanislas Wawrinka (2. kierros) # Grigor Dimitrov (puolivälierät) # Karen Hatšanov (3. kierros) # Félix Auger-Aliassime (4. kierros) # Alex de Minaur (3. kierros) # Borna Ćorić (2. kierros) # Dušan Lajović (4. kierros) # Casper Ruud (4. kierros, luovutus) # Benoît Paire (1. kierros) # Hubert Hurkacz (1. kierros) # Taylor Fritz (3. kierros) # Filip Krajinović (3. kierros) # Ugo Humbert (2. kierros) # Dan Evans (1. kierros) # Lorenzo Sonego (2. kierros) # Adrian Mannarino (3. kierros) ==Kaavio== ===Loppukierrokset=== ===Kaavion yläosa=== ====Lohko 1==== ====Lohko 2==== ====Lohko 3==== ====Lohko 4==== ===Kaavion alaosa=== ====Lohko 5==== ====Lohko 6==== ====Lohko 7==== ====Lohko 8==== == Lähteet == * Main draw === Viitteet === Luokka:Australian avoin tennisturnaus 2021
Australian avoin tennisturnaus 2021 – naisten kaksinpeli

Sofia Kenin oli turnauksen puolustava mestari, mutta hän hävisi toisella kierroksella virolaiselle Kaia Kanepille. Turnauksen voitti toisen kerran urallaan Naomi Ōsaka. == Sijoitetut pelaajat == # Ashleigh Barty (puolivälierät) # Simona Halep (puolivälierät) # Naomi Ōsaka (mestari) # Sofia Kenin (2. kierros) # Elina Svitolina (4. kierros) # Karolína Plíšková (3. kierros) # Aryna Sabalenka (4. kierros) # Bianca Andreescu (2. kierros) # Petra Kvitová (2. kierros) # Serena Williams (välierät) # Belinda Bencic (3. kierros) # Viktoryja Azarenka (1. kierros) # Johanna Konta (1. kierros, luovutus) # Garbiñe Muguruza (4. kierros) # Iga Świątek (4. kierros) # Petra Martić (1. kierros) # Elena Rybakina (2. kierros) # Elise Mertens (4. kierros) # Markéta Vondroušová (4. kierros) # María Sákkari (1. kierros) # Anett Kontaveit (3. kierros) # Jennifer Brady (loppuottelu) # Angelique Kerber (1. kierros) # Alison Riske (1. kierros) # Karolína Muchová (välierät) # Julija Putintseva (3. kierros) # Ons Jabeur (3. kierros) # Donna Vekić (4. kierros) # Jekaterina Aleksandrova (3. kierros) # Wang Qiang (1. kierros) # Zhang Shuai (1. kierros) # Veronika Kudermetova (3. kierros) ==Kaavio== ===Loppukierrokset=== ===Kaavion yläosa=== ====Lohko 1==== ====Lohko 2==== ====Lohko 3==== ====Lohko 4==== ===Kaavion alaosa=== ====Lohko 5==== ====Lohko 6==== ====Lohko 7==== ====Lohko 8==== == Lähteet == * Main draw === Viitteet === Luokka:Australian avoin tennisturnaus 2021
2737 Kotka

2737 Kotka on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Se on nimetty suomalaiskaupungin mukaan. Kotkan likimääräinen läpimitta on 19 kilometriä. Kohde sijaitsee Auringosta suunnilleen 2,75 kertaa niin kaukana kuin Maa, ja sen kierros Auringon ympäri kestää noin 4 vuotta ja 7 kuukautta. ==Lähteet== Luokka:Päävyöhykkeen asteroidit Luokka:Kotka
Frank Gorman

Francis Xavier ”Frank” Gorman (s. 11. marraskuuta 1937 New York) on yhdysvaltalainen uimahyppääjä ja olympiamitalisti. Hänen seuransa oli Dick Smith Swim Gym. Gorman sai olympiahopeaa Tokion olympialaisissa 1964 3 metrin ponnahduslaudalla. Gorman voitti karsinnan ja johti finaalia, mutta epäonnistui pahoin toiseksi viimeisessä hypyssä ja hävisi lopulta kullan reilulla kahdella pisteellä. == Lähteet == Luokka:Yhdysvaltalaiset uimahyppääjät Luokka:Yhdysvaltalaiset olympiamitalistit Luokka:Vuonna 1937 syntyneet Luokka:Elävät henkilöt
Paavo Kasurinen

Paavo Kasurinen (4. elokuuta 1849 Kuopion maalaiskunta – 8. elokuuta 1925 Siilinjärvi) oli suomalainen maanviljelijä ja valtiopäivämies. Kasurisen vanhemmat olivat Paavo Matinpoika Kasurinen ja Anna Marketta Pekantytär Zachaus ja puoliso Eeva Sofia Väänänen.Geni: Paavo Paavonpoika Kasurinen Viitattu 5.2.2021. Kasurinen oli maanviljelijä ja kunnallismies ja talonpoikaissäädyssä Kuopion tuomiokunnan edustaja valtiopäivillä 1899 ja 1900. Viimeksi mainituilla hän oli laki- ja talousvaliokunna varajäsen. Kasurinen teki valtiopäivillä muun muassa liikenneyhteyksiä ja kanavien rakentamista koskevia esityksiä. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1849 syntyneet Luokka:Vuonna 1925 kuolleet
2750 Loviisa

2750 Loviisa on tähtitieteilijä Yrjö Väisälän vuonna 1940 löytämä asteroidi eli pikkuplaneetta. Se on nimetty suomalaiskaupungin mukaan. Loviisan likimääräinen läpimitta on 11 kilometriä. Kohde sijaitsee Auringosta suunnilleen 2,21 kertaa niin kaukana kuin Maa, ja sen kierros Auringon ympäri kestää noin 3 vuotta ja 3 kuukautta. ==Lähteet== Luokka:Päävyöhykkeen asteroidit Luokka:Loviisa
Juhana Katina

Juhana (Johannes) Katina (4. helmikuuta 1811 Kalanti – 8. toukokuuta 1866 Kalanti) oli suomalainen maanviljelijä ja valtiopäivämies.Sukuhistoria: Hans Petter Vuolan sukuhistoria, s. 10. Viitattu 5.2.2021. Katinan vanhemmat olivat maanviljelijä Kaarle Kaarlenpoika Ahl ja Sara Juhontytär ja puoliso vuodesta 1840 Maija Greta Juhontytär Hannula (k. 1881). Katina oli talonpoikaissäädyssä Vehmaan tuomiokunnan edustaja valtiopäivillä 1863–1864. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1811 syntyneet Luokka:Vuonna 1866 kuolleet
Monster Hunter Rise

Monster Hunter Rise on Capcomin kehittämä ja julkaisema toimintaroolipeli, joka kuuluu Monster Hunter -pelisarjaan. Peli julkaistiin 26. maaliskuuta Nintendo Switchille ja 12. tammikuuta 2022 Windowsille. Monster Hunter Rise kertoo oman alkuperäistarinan, joka alkaa Kamuran kylästä. Kamuran kylä toimii myös pelin pääkeskuksena. Peli käyttää Capcomin omaa RE Engine -pelimoottoria. == Pelaaminen == Monster Hunter Risen kartta perustuu saumattomaan ympäristöön. Pelin pääteemana pysyy hirviötaistelut. Pelissä keskitytään enemmän pystysuoraan liikkeeseen ja siihen on lisätty uusia liikkumismahdollisuuksia, kuten Wirebug-työkalu, jolla pystyy vetämään pelihahmoa ylöspäin, ja koira, jolla pystyy ratsastamaan. Kohdatessa hirviön ensimmäisen kerran esitetään lyhyt välikohtaus, joka saa inspiraationsa japanilaisesta kabuki-teatterista. == Vastaanotto == Peli sai IGN:n arvostelussa arvosanaksi 8/10. Peli on saanut The Guardianin arvostelussa neljä tähteä viidestä. Pelissä oleva moninpeli, jossa pelaajat voivat liittyä tai poistua toistensa peleistä, sai kehuja sen saumattomasta toimivuudesta. == Myynti == Capcom ilmoitti peliä toimitetun neljä miljoonaa kappaletta kolmessa päivässä perjantaille sijoittuneen julkaisun jälkeen. Capcomin ilmoittama lukema sisältää sekä digitaalisen jakelun että fyysiset kappaleet, jotka on lähetetty jälleenmyyjille mutta ei vielä myyty. == Lähteet == == Aiheesta muualla == * Pelin virallinen sivusto Luokka:Vuoden 2021 videopelit Luokka:Nintendo Switch -pelit Luokka:Windows-pelit Luokka:Japanissa kehitetyt videopelit Luokka:Monster Hunter Luokka:Toimintaroolipelit
2820 Iisalmi

2820 Iisalmi on tähtitieteilijä Yrjö Väisälän vuonna 1942 löytämä asteroidi eli pikkuplaneetta. Se on nimetty Iisalmen kaupungin mukaan. Iisalmen likimääräinen läpimitta on 11 kilometriä. Kohde sijaitsee Auringosta suunnilleen 2,23 kertaa niin kaukana kuin Maa, ja sen kierros Auringon ympäri kestää noin 3 vuotta ja 4 kuukautta. ==Lähteet== Luokka:Päävyöhykkeen asteroidit Luokka:Iisalmi
Lager Norderney

Lager Norderney oli toisessa maailmansodassa natsi-Saksan keskitysleiri Britanniassa Alderneyn saarella. Se oli Lager Syltin ohella toinen saarella sijainnut keskitysleiri. ==Leirin historia== Lager Norderney oli yksi saarelle rakennetuista neljästä pakkotyöleiristä, mutta ajan saatossa siitä tuli keskitysleiri. Leiri oli käytössä tammikuusta 1942 aina vuoden 1943 maaliskuulle, jolloin se siirrettiin SS-joukkojen käyttöön. SS-joukkojen käytössä se oli kesäkuuhun 1944. Leiri on nykyään turistikohde, ja siitä on enää vain osa jäljellä. Leiriltä on myös löytynyt tunneli rannalle, jonka uskotaan olleen joko natsien suoja tai leiriläisten tappamispaikka. ==Leirin asukkaat== Leirille sijoitettiin suurilta osin itäeurooppalaisia orjatyöläisiä. Norderneyn leirillä menetti henkensä arviolta yli 700 ihmistä. ==Lähteet== Luokka:Saksalaiset keskitysleirit toisen maailmansodan aikana
Heikki Kauranen

Heikki Kauranen (1818 – 7. kesäkuuta 1878 Joutsa) oli suomalainen maanviljelijä ja valtiopäivämies. Kauranen oli maanviljelijä, jolla oli kotikunnassaan useita luottamustoimia. Hän oli talonpoikaissäädyssä Heinolan tuomiokunnan edustaja valtiopäivillä 1863–1864. Kauranen hukkui 61-vuotiaana kotijärvelleen, veneen kaaduttua. Jääkärieversti Iivari Kauranen oli Heikki Kaurasen pojanpoika. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1818 syntyneet Luokka:Vuonna 1878 kuolleet
Yhdysvaltain presidentinvaalit 1888

Yhdysvaltain presidentinvaalit 1888 järjestettiin 6. marraskuuta 1888. Vaalit voitti republikaanien ehdokas Benjamin Harrison haastajanaan istuva demokraatti presidentti Grover Cleveland. Harrison sai äänestyksessä 233 valitsijamiestä Clevelandin 168 valitsijamiesääntä vastaan. Tariffipolitiikka oli vaalien pääkysymys, koska Cleveland oli ehdottanut dramaattista tariffien alentamista väittäen, että korkeat tariffit olivat epäreiluja kuluttajia kohtaan. Harrison otti teollisuuden ja tehtaan työntekijöiden puolen, jotka halusivat pitää tariffit korkeina. Clevelandin vastustaminen sisällissodan eläkkeille ja paisutetulle valuutalle teki myös vihollisia veteraanien ja maanviljelijöiden keskuudessa. Toisaalta hänellä oli vahva käsi etelä- ja rajavaltioissa, ja hän vetoaa entisiin republikaanien Mugwumpsiin. Cleveland sai enemmän kansanääniä, mutta hävisi vaalit, koska Harrison voitti valitsijamiehissä. == Lähteet == == Aiheesta muualla == * Geoelections - Kartta vuoden 1888 presidentinvaalien annetuista äänistä Luokka:1888 Presidentinvaalit 1888
1757 Porvoo

1757 Porvoo on tähtitieteilijä Yrjö Väisälän vuonna 1939 löytämä asteroidi eli pikkuplaneetta. Se on nimetty suomalaiskaupungin mukaan. Porvoon likimääräinen läpimitta on 9 kilometriä. Kohde sijaitsee Auringosta suunnilleen 2,35 kertaa niin kaukana kuin Maa, ja sen kierros Auringon ympäri kestää noin 3 vuotta ja 7 kuukautta. ==Lähteet== Luokka:Päävyöhykkeen asteroidit Luokka:Porvoo
Lauri Keränen (valtiopäivämies)

Lauri Keränen (26. toukokuuta 1833 Ristijärvi – 16. joulukuuta 1917 Ristijärvi) oli suomalainen maanviljelijä ja valtiopäivämies. Keräsen vanhemmat olivat Lauri Paavonpoika Keränen ja Valpuri Kemppainen ja puoliso Reetriika Laurintytär Juntunen.Geni: Lauri Laurinpoika Keränen Viitattu 5.2.2021. Keränen eli "Tuliniemen ukko" oli maanviljelijä, kunnallismies ja talonpoikaissäädyssä Kajaanin tuomiokunnan edustaja valtiopäivillä 1872, 1877–1878 ja 1891. Keskimmäisillä valtiopäivillä hän oli valitsijamies ja rautatievaliokunnan jäsen, viimeksi mainituilla säädyn yksityisen valitusvaliokunnan jäsen. Keränen osallistui valtiopäivillä useisiin säätynsä tekemiin anomuksiin. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1833 syntyneet Luokka:Vuonna 1917 kuolleet
2194 Arpola

2194 Arpola on tähtitieteilijä Yrjö Väisälän vuonna 1940 löytämä asteroidi eli pikkuplaneetta. Se on nimetty Väisälän kesäpaikan mukaan. Arpolan likimääräinen läpimitta on 13 kilometriä. Kohde sijaitsee Auringosta suunnilleen 2,33 kertaa niin kaukana kuin Maa, ja sen kierros Auringon ympäri kestää noin 3 vuotta ja 7 kuukautta. ==Lähteet== Luokka:Päävyöhykkeen asteroidit
2204 Lyyli

2204 Lyyli on tähtitieteilijä Yrjö Väisälän vuonna 1943 löytämä asteroidi eli pikkuplaneetta. Se on nimetty Väisälän oppilaan Lyyli Heinäsen mukaan. Lyylin likimääräinen läpimitta on 13 kilometriä. Kohde sijaitsee Auringosta suunnilleen 2,59 kertaa niin kaukana kuin Maa, ja sen kierros Auringon ympäri kestää noin 4 vuotta ja 2 kuukautta. ==Lähteet== Luokka:Marsin radan leikkaaja-asteroidit
Anders Keto

Anders Keto (17. elokuuta 1849 Mustasaari – 20. maaliskuuta 1892 Mustasaari) oli suomalainen maanviljelijä ja valtiopäivämies. Kedon vanhemmat olivat Johan Erik ja Maria Christina Keto ja puoliso Ulrika Sofia Keto.Geni: Antti Juho- Erkinpoika Keto Viitattu 5.2.2021. Anders Keto oli maanviljelijä, kunnallismies ja talonpoikaissäädyssä Korsholman tuomiokunnan edustaja valtiopäivillä 1891. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1849 syntyneet Luokka:Vuonna 1892 kuolleet
QR-pyörä

QR-pyörä on lappeenrantalainen katutaideteos. Teos koostuu polkupyörästä, jonka sivuille ovat kiinnitetty suuret QR-koodit. Polkupyörä on lukittuna kaupungin keskusta-alueella vaihteleviin sijainteihin. Teos ilmestyi ensimmäisen kerran elokuussa 2020.https://mixu.wtf/qr-pyora/ Polkupyörän QR- koodit ovat skannattavissa. Ne johtavat sivulle, johon ohikulkijat pystyvät ottamaan älypuhelimellaan valokuvan ympäristöstä ja katsella muiden ottamia valokuvia.https://web.archive.org/web/20210204150256/https://qrpyora.fi/ Ensimmäisen puolen vuoden aikana QR-pyörän kuvakokoelmaan on kertynyt yli 100 kuvaa, sekä sen QR-koodeja on skannattu yhteensä noin 2000 kertaa. ==Lähteet== ==Aiheesta muualla== * https://qrpyora.fi Luokka:Katutaide Luokka:Suomalaiset kuvataideteokset
Lillholmenin silta

Lillholmenin silta (Lillholmens bro) sijaitsee maantiellä 12029 (Tervsundintie) Paraisilla Varsinais-Suomessa. Siltapaikka on Kirkkoselällä Lillholmenin saaren ja Skräbbölen kaupunginosan välissä Paraisten keskustan läheisyydessä. Sillan ali kulkee 2,1 metrin syvyinen veneväylä. Lillholmenin vanha läppäsilta valmistui vuonna 1982, eikä sitä voitu enää peruskorjata. Uusi läppäsilta on rakennettu vanhan paikalle vuosina 2021–2022. Samassa yhteydessä vanha meripenger on purettu. Uuden läppäsillan alikulkukorkeus on 6,0 metriä ja kokonaispituus 254 metriä. Tyypiltään se on jännitetty betoninen jatkuva palkkisilta. Uusi läppäsilta on avattu liikenteelle 25. elokuuta 2022. ==Lähteet== Luokka:Suomen tieliikennesillat Luokka:Paraisten rakennukset ja rakennelmat
Addisonin piirikunta

Addisonin piirikunta () on Yhdysvaltojen Vermontin osavaltiossa sijaitseva piirikunta. Sen väkiluku oli 36 777 vuonna 2019. Piirikunnan hallintokeskus on Middleburyn kunta. Piirikunta perustettiin vuonna 1785. == Lähteet == == Aiheesta muualla == Luokka:Vermontin piirikunnat
Benningtonin piirikunta

Benningtonin piirikunta () on Yhdysvaltojen Vermontin osavaltiossa sijaitseva piirikunta. Sen väkiluku oli 35 470 vuonna 2019. Piirikunnan hallintokeskukset ovat Benningtonin ja Manchesterin kunnat. Piirikunta perustettiin vuonna 1778. == Lähteet == == Aiheesta muualla == Luokka:Vermontin piirikunnat
Yhdysvaltain presidentinvaalit 1892

Yhdysvaltain presidentinvaalit 1892 järjestettiin 8. marraskuuta 1892. Vaalit voitti demokraattien ehdokas, aiemmin jo presidenttinä toiminut Grover Cleveland haastajanaan istuva republikaani presidentti Benjamin Harrison. Kolmanneksi tuli Populistisen puolueen James B. Weaver. Clevelandin voitto teki hänestä ensimmäisen presidentin Amerikan historiassa, joka on valittu kahtena ei-perättäisenä kautena presidentiksi. == Lähteet == == Aiheesta muualla == * Geoelections - Kartta vuoden 1892 presidentinvaalien annetuista äänistä Luokka:1892 Presidentinvaalit 1892
1883 Rimito

1883 Rimito on tähtitieteilijä Yrjö Väisälän vuonna 1942 löytämä asteroidi eli pikkuplaneetta. Sen nimi viittaa Turun lähellä sijaitsevaan Rymättylään (). Väisälällä oli Rymättylässä Arpola-niminen kesänviettopaikka, jonka mukaan on nimetty pikkuplaneetta 2194 Arpola. Rimiton likimääräinen läpimitta on 11 kilometriä. Kohde sijaitsee Auringosta suunnilleen 2,41 kertaa niin kaukana kuin Maa, ja sen kierros Auringon ympäri kestää noin 3 vuotta ja 9 kuukautta. ==Lähteet== Luokka:Päävyöhykkeen asteroidit Luokka:Rymättylä
Caledonian piirikunta

Caledonian piirikunta () on Yhdysvaltojen Vermontin osavaltiossa sijaitseva piirikunta. Sen väkiluku oli 29 993 vuonna 2019. Piirikunnan hallintokeskus on St. Johnsburyn kunta. Piirikunta perustettiin vuonna 1796. == Lähteet == == Aiheesta muualla == Luokka:Vermontin piirikunnat
Chittendenin piirikunta

Chittenden piirikunta () on Yhdysvaltojen Vermontin osavaltiossa sijaitseva piirikunta. Sen väkiluku oli 163 774 vuonna 2019. Piirikunnan hallintokeskus on Burlingtonin kaupunki. Chittendenin piirikunta on väkiluvultaan Vermontin osavaltion suurin piirikunta. Piirikunta perustettiin 22. lokakuuta 1787. Piirikunta on nimetty Vermontin ensimmäisen kuvernöörin Thomas Chittendenin mukaan. == Lähteet == == Aiheesta muualla == Luokka:Vermontin piirikunnat
Guiomar Novaes

Guiomar Novaes (28. helmikuuta 1895 São João da Boa Vista – 7. maaliskuuta 1979 São Paulo) oli brasilialainen pianisti.Guiomar Novaës AllMusic Novaes aloitti 7-vuotiaana opiskelun Luigi Chiaffarellin johdolla. Vuonna 1909 hän pääsi Brasilian hallituksen stipendillä opiskelemaan Isidor Philippin johdolla Pariisin konservatorioon, josta hän valmistui kaksi vuotta myöhemmin ensipalkinnon kera. Novaes kiersi Länsi-Euroopassa ensimmäisen maailmansodan puhkeamiseen saakka ja teki 11. marraskuuta 1915 Pohjois-Amerikan-debyyttinsä New Yorkissa. Novaes meni vuonna 1922 naimisiin arkkitehti, säveltäjä Octávio Pinton kanssa. Pariskunnalle syntyi kaksi lasta, joita varten Pinto sävelsi teoksen Scenas infantis. Novaes levytti muiden muassa François Couperinin, Domenico Scarlattin, Johann Sebastian Bachin, Wolfgang Amadeus Mozartin, Isaac Albénizin, Camille Saint-SaënsinGuiomar Novaes Naxos, Ludwig van Beethovenin, Robert Schumannin, Franz Lisztin, Frédéric Chopinin, Claude Debussyn ja Louis Moreau Gottschalkin teoksia. Hän jatkoi uraansa 1970-luvun alkuun ja piti viimeisen Yhdysvaltain-esiintymisensä Hunter Collegessa vuonna 1972. Harold C. Schonberg rinnasti Novaesin esiintyjänä Josef Hofmanniin.Guiomar Novaes Steinway & Sons == Lähteet == ==Aiheesta muualla== Luokka:Brasilialaiset pianistit Luokka:Vuonna 1895 syntyneet Luokka:Vuonna 1979 kuolleet
1421 Esperanto

1421 Esperanto on tähtitieteilijä Yrjö Väisälän vuonna 1936 löytämä asteroidi eli pikkuplaneetta. Se on nimetty keinotekoisen kielen (ja Väisälän harrastuksen) esperanton mukaan. Esperanton likimääräinen läpimitta on 37 kilometriä. Kohde sijaitsee Auringosta suunnilleen 3,09 kertaa niin kaukana kuin Maa, ja sen kierros Auringon ympäri kestää noin 5 vuotta ja 5 kuukautta. ==Lähteet== Luokka:Päävyöhykkeen asteroidit Luokka:Esperanto
Nishikyō-ku

Nishikyō-ku () on yksi Kioton kaupungin 11 suuralueesta. Se sijaitsee Kioton lounaisosassa Katsurajoen länsirannalla. Suuralueen länsiosissa kohoaa vuoristoalueita, ja pohjoisessa se ulottuu Arashiyaman seudulle, joka on suosittu matkailukohde. Nishikyōn suuralueella on 148 113 asukasta (joulukuussa 2020) ja sen pinta-ala on 59,24 neliökilometriä. Nishikyōn suuralue perustettiin vuonna 1976 erottamalla Katsurajoen länsipuolinen alue Ukyōn suuralueesta. Sen jälkeen alueelle on rakennettu useita lähiöitä, kuten Rakusai New Town, ja sen asukasluku on kasvanut huomattavasti. Alueen keskusta on muodostunut Katsuran rautatieaseman ympärille. Nishikyōssa toimii Kioton yliopiston Katsuran kampus, jossa on nano- ja bioteknologian tutkimusta. Jäljellä olevilla maaseutumaisilla alueilla viljellään esimerkiksi kakeja, bambunversoja ja munakoisoja. Nishikyōn rakennettuun kulttuuriperintöön kuuluu muun muassa useita buddhalaisia temppeleitä, kuten sammalpuutarhastaan tunnettu Saihō-ji eli Koke-dera, Hōbodai-in, Hōrin-ji, Kegon-ji eli Suzumushi- dera, Shōji-ji ja Yoshimine-dera. Šintolaisia pyhäkköjä ovat Matsunoo-taisha ja Ōharano-jinja. Katsurajoen varrella sijaitsee Edo-kauden alkupuolella 1600-luvulla rakennettu Katsuran keisarillinen huvila. Nishikyōn suuraluetta palvelevat JR Nishi-Nihonin San’in-päälinja (suuralueen pohjoisrajalla), Hankyū-rautateiden Kioto-päälinja ja Arashiyama-linja sekä Sagano kankō -rautatie. == Kuvia == Tiedosto:Katsura Rikyu (3264676658).jpg|Katsura-rikyūn puutarhaa Tiedosto:Saihouji 201126p.jpg|Saihō-jin temppelin sammalpuutarha Tiedosto:Katsurahatakedacho, Nishikyo Ward, Kyoto, Kyoto Prefecture 615-8004, Japan - panoramio.jpg|Katsurajoki Nishikyō-kun rajalla Tiedosto:Matuo Station, enclosure, Hankyū Dentetu, 20090405.jpg|Matsuo-taishan rautatieasema == Lähteet == == Aiheesta muualla == * Suuralueen internetsivut Luokka:Kioton suuralueet
Annica Bresky

Annica Evangelia Bresky (s. 2. heinäkuuta 1975) on ruotsalainen yritysjohtaja, joka toimi suomalais-ruotsalaisen metsäteollisuusyhtiö Stora Enson toimitusjohtajana vuosina 2019–2023. Hän oli ensimmäinen nainen, joka valittiin suuren Helsingin pörssiin listatun yhtiön toimitusjohtajaksi. == Työura ja koulutus == Koulutukseltaan Bresky on vesi- ja ympäristötekniikan diplomi-insinööri Uppsalan yliopistosta, jonka lisäksi hän on suorittanut Executive MBA -tutkinnon. Bresky on tanskalaisen energiayhtiö Ørstedin hallituksen jäsen. Vuosina 2019–2023 hän kuului ruotsalaisen valaisinyhtiö Fagerhultin hallitukseen. Bresky työskenteli Stora Ensolla ensimmäisen kerran vuosina 2001–2010, jolloin hän toimi yhtiön Kvarnsvedenin tehtaalla tuotannon esimiestehtävissä. Sen jälkeen hän oli ruotsalaisen metsäteollisuusyhtiö Holmenin omistaman Iggesund Paperboardin toimitusjohtajana vuosina 2013–2017 sekä Stora Enson kuluttajapakkauksista vastanneen Consumer Board -divisioonan johtajana ja johtoryhmän jäsenenä vuosina 2017–2019. Bresky aloitti Stora Enson toimitusjohtajana joulukuussa 2019. Vuonna 2021 Talouselämä-lehti valitsi hänet 3. sijalle lehden Päättäjänaiset 2021 -listalle, joka listaa Suomen yritysmaailman sata vaikutusvaltaisinta naista joka vuosi. Bresky jätti Stora Enson toimitusjohtajan tehtävät syyskuussa 2023. Syyksi arveltiin sitä, että yhtiön liiketuloksen oli ilmoitettu laskeneen vuoden 2023 toisella neljänneksellä 93 prosenttia edellisvuodesta.Marika Harjumaa, Pekka Pantsu: Stora Enson toimitusjohtaja Annica Bresky ulos, tilalle nousee Hans Sohlström – analyytikko: Breskyn lähtö ei ollut yllätys Yle 18.9.2023. Viitattu 21.9.2023.Liisa Niemi: Stora Enson toimitus­johtaja jättää tehtävänsä, analyytikko ei yllättynyt: ”Yhtiö menetti kannattavuutensa lähes kokonaan” Helsingin Sanomat 18.9.2023. Viitattu 21.9.2023.Hannele Muilu: Analyysi: Stora Enson Annica Bresky saattoi tehdä virheitä, mutta isoista investoinneista vastaa myös yhtiön hallitus Yle 19.9.2023. Viitattu 21.9.2023. == Yksityiselämä == Bresky asuu Tukholmassa. Hänen perheeseensä kuuluu aviomies ja poika. Breskyn isä on kreikkalainen ja äiti ruotsalainen. Hän asui Kreikan Thessalonikissa 16-vuotiaaksi saakka ennen perheen muuttoa Ruotsiin. == Lähteet == Luokka:Ruotsalaiset yritysjohtajat Luokka:Ruotsalaiset insinöörit Luokka:Stora Enso Luokka:Vuonna 1975 syntyneet Luokka:Elävät henkilöt
Gibril Massaquoi

Gibril Massaquoi (s. 1969) on sierraleonelainen mies, joka osallistui 2000-luvun vaihteessa kapinallisarmeija RUF:n joukoissa sekä Sierra Leonen että Liberian sisällissotaan. Hän oli johtavassa asemassa RUF:ssa, joka syyllistyi sodissa raakuuksiin. Massaquoi todisti tovereitaan vastaan Sierra Leonen erikoistuomioistuimessa ja sai syytesuojan Sierra Leonessa tapahtuneisiin sotarikoksiin. Hänet sijoitettiin vuonna 2008 Suomeen osana todistajansuojeluohjelmaa ja hän asui Tampereella. Vuonna 2018 Suomen keskusrikospoliisi alkoi tutkia valtakunnansyyttäjän valtuuttamana Massaquoin mahdollisia sotarikoksia, jotka olisivat tapahtuneet Liberian toisessa sisällissodassa. Massaquoin syytesuoja ei koske Liberiassa tapahtuneita sotarikoksia. Jutun tutkinnanjohtajana oli rikosylikomisario Thomas Elfgren.Raaoista sotarikoksista syytetty kertoi oikeudessa tuohtuneena suomalaisesta tutkinnanjohtajasta: ”Tuntui, että hän itse on tuomioistuin” Yle 12.2.2021. Viitattu 3.4.2021. Valtionsyyttäjä Tom Laitinen nosti vuonna 2020 Massaquoita vastaan syytteet kymmenistä murhista, törkeistä raiskauksista ja sodankäyntirikoksista. Syyttäjän mukaan tapauksiin liittyy myös ihmissyöntiä. Oikeudenkäynti alkoi 1. helmikuuta 2021 Pirkanmaan käräjäoikeudessa. Helmikuussa 2022 käräjäoikeus päästi Massaquoin vapaaksi. Hän oli ollut vangittuna noin kaksi vuotta. Pirkanmaan käräjäoikeus hylkäsi kaikki syytteet huhtikuun lopussa 2022. Oikeudenkäynti oli tullut tähän mennessä maksamaan jo 2,5 miljoonaa euroa. Tammikuussa 2023 syyttäjä valitti tuomiosta. Turun hovioikeus vapautti Massaquoin kaikista syytteistä tammikuussa 2024. Oikeus käytti oikeudenkäyntiin kymmeniä istuntopäiviä, suurimman osan Länsi- Afrikassa, jossa kuultiin suurinta osaa noin sadasta todistajasta. Hovioikeus katsoi että syyttäjän todistajien tunnistukset olivat epäluotettavia ja tehty sen jälkeen kun tiedotusvälineissä julkaistiin kuvia Massaquoista. Oikeuden mukaan todistelu viittaa siihen, ettei Massaquoi ylipäänsä ole ollut Lofan maakunnassa tapahtuma-aikana elo−joulukuussa 2001. Gibril Massaquoi sai Suomen valtiolta suuret korvaukset. Valtiokonttori päätti, että Massaquoille maksetaan vapaudenmenetyksestä aiheutuneesta kärsimyksestä sekä tulonmenetyksistä yhteensä noin 390 000 euroa. Kärsimyskorvausten osuus oli yli 280 000 euroa. ==Katso myös== *François Bazaramba ==Lähteet== Luokka:Sierraleonelaiset sotilaat Luokka:Sotarikossyytteistä vapautetut Luokka:Vuonna 1969 syntyneet Luokka:Elävät henkilöt
Reńska Wieś

Reńska Wieś () on maalaiskunta Kędzierzyn-Koźlen piirikunnassa Puolassa. Sen väkiluku oli vuoden 2019 lopussa 8 295. Kunnan keskus on Reńska Wieśin kylä. Reńska Wieśin kunta luotiin 1. tammikuuta 1973 yhdistämällä Reńska Wieśin ja Większycen gromadat. Kylät Reńska Wieśin kunnassa ovat Bytków, Dębowa, Długomiłowice, Gierałtowice, Kamionka, Komorno, Łężce, Mechnica, Naczysławki, Poborszów, Pociękarb, Pokrzywnica, Radziejów, Reńska Wieś sekä Większyce. Se rajautuu Cisekin, Głogówekin, Pawłowiczkin, Polska Cerekiewin, Walcen ja Zdzieszowicen kuntiin sekä Kędzierzyn-Koźlen kaupunkiin. Reńska Wieśin pinta- alasta noin 82 prosenttia on maatalousmaata ja noin kymmenen prosenttia metsää. Vuoden 2019 lopussa 51,5 prosenttia Reńska Wieśin asukkaista oli naispuolisia ja 48,5 prosenttia miespuolisia. Alle 18-vuotiaat muodostivat 15,7 prosenttia kunnan väestöstä, työikäiset 65 prosenttia ja eläkeikäiset 19,3 prosenttia väestön keski-iän ollessa 42,2 vuotta. Vuonna 2019 Reńska Wieśin kunnassa syntyi 77 lasta. Puolan vuoden 2011 väestönlaskennassa kunnan väestöstä 32 prosenttia oli etnisiä saksalaisia, ja saksan kielellä onkin kunnassa virallisen avustavan kielen asema. == Lähteet == == Aiheesta muualla == * Gmina Wiejska Reńska Wieś Opolen tilastokeskus. Luokka:Opolen voivodikunnan kunnat
Tasil

Tasil tai Tsil on kaupunki Syyrian eteläosassa historiallisen Hauranin alueella lähellä Israelin hallitseman Golanin ja Jordanian vastaista rajaa. ==Maantiede== Tasil sijaitsee historiallisen Hauranin alueen länsiosassa noin 10 kilometrin päässä israelin hallitseman Golanin rajasta. Syyrian ja Jordanian raja sijaitsee myös noin 10 kilometrin päässä. Lähellä virtaa Jarmukjoki. ==Historia== Gottlieb Schumacher kuvaili vuonna 1897 Tasilia suureksi kyläksi, joka käsitti noin 90 asuttua kivi- ja mutarakennusta sekä noin 300 asukasta. Asukkaat olivat kaikki muslimeja. Asuttujen rakennusten lisäksi kylässä oli runsaasti hylättyjä ja raunioituneita rakennuksia. Schumacher mainitsee kaupungin myös pienentyneen, koska läheinen vesilähde oli tyrehtymässä. Sen länsipuolella oli useita dolmeneja. Schumacher mainitsee myös kuulleensa paikallisia syytetyn varastelijoiksi ja esimerkiksi karavaanien välttelevän seutua. Hän mainitsee kuitenkin myös, ettei itse havainnut tällaisia rikkeitä. Syyrian sisällissodan alkuvuosina Tasilia hallitsivat Bašar al-Assadin hallinnon vastaiset kapinalliset. Isis-järjestöön yhdistetty Jarmukin marttyyrien prikaati valtasi sen maaliskuussa 2016 al- Qaidaan liitetyn al-Nusran joukoilta. Isis menetti kaupungin takaisin myöhemmin samana vuonna ja valtasi sen jälleen vuonna 2017. Syyrian hallituksen joukot valtasivat sen vuorostaan Isis-taistelijoilta heinäkuussa 2018. Syyrian sisällissodan kapinalliset valtasivat Tasilin ja koko Daraan maakunnan joulukuun alussa 2024. ==Lähteet== Luokka:Syyrian kaupungit Luokka:Daraan maakunta
Crawford Long

Crawford Williamson Long (1. marraskuuta 1815 Danielsville, Georgia – 16. kesäkuuta 1878 Athens, Georgia) oli yhdysvaltalainen kirurgi.Crawford Williamson Long Britannica Long opiskeli Kentuckyn Transylvania Collegessa ja Pennsylvanian yliopistossa Philadelphiassa. Hän sai lääketieteellisen oppiarvon vuonna 1839.Crawford Long (1815-1878) New Georgia Encyclopedia Long työskenteli New Yorkin sairaaloissa ennen paluutaan kotiosavaltioonsa Georgiaan. Siellä hän huomasi eetterin viihdekäyttäjien olleen kivuntunnottomassa tilassa. Vuonna 1842 hän käytti ensimmäisenä historiassa dietyylieetteriä anestesia-aineena poistaessaan kasvaimen potilaan kaulalta. Hän käytti eetteriä muidenkin potilaiden kohdalla ja julkaisi raportin menetelmästään vuonna 1849. == Lähteet == ==Aiheesta muualla== Luokka:Yhdysvaltalaiset kirurgit Luokka:Vuonna 1815 syntyneet Luokka:Vuonna 1878 kuolleet
2333 Porthan

2333 Porthan on tähtitieteilijä Yrjö Väisälän vuonna 1943 löytämä asteroidi eli pikkuplaneetta. Se on nimetty historiantutkija Henrik Gabriel Porthanin mukaan. Porthanin likimääräinen läpimitta on 21 kilometriä. Kohde sijaitsee Auringosta suunnilleen 2,65 kertaa niin kaukana kuin Maa, ja sen kierros Auringon ympäri kestää noin 4 vuotta ja 4 kuukautta. ==Lähteet== Luokka:Päävyöhykkeen asteroidit